techiaith/cofnodycynulliad_en-cy huggingface dataset:
English: Well, the answer to that, Llywydd, is: of course not. Because if we were in a position, as we hope to be able to be, to reintroduce re-regulation of the bus services to bring services that depend almost entirely on the investment that the public makes in them already back under the control of the public, then we would do it in a way that avoids many of the difficulties that the current model provides for the municipal bus service here in Cardiff. I am very pleased indeed to align myself with those proposals that are being developed to bring bus services in Wales back within the control of the public and those people who pay for them already, and the White Paper that my colleague has published is a major step forward on that journey.
Welsh: Wel, yr ateb i hynny, Llywydd, yw: nac ydy siŵr iawn. Oherwydd pe byddem ni mewn sefyllfa, fel yr ydym ni'n gobeithio gallu bod ynddi, i ailgyflwyno ail-reoleiddiad y gwasanaethau bysiau i ddod â gwasanaethau sy'n dibynnu bron yn gyfan gwbl ar y buddsoddiad y mae'r cyhoedd yn ei wneud ynddynt eisoes yn ôl o dan reolaeth y cyhoedd, yna byddem ni'n gwneud hynny mewn ffordd sy'n osgoi llawer o'r anawsterau y mae'r model presennol yn ei achosi i'r gwasanaeth bysiau trefol yma yng Nghaerdydd. Rwy'n falch iawn yn wir o gysylltu fy hun â'r cynigion hynny sy'n cael eu datblygu i ddod â gwasanaethau bysiau yng Nghymru yn ôl o dan reolaeth y cyhoedd a'r bobl hynny sydd eisoes yn talu amdanyn nhw, ac mae'r Papur Gwyn a gyhoeddwyd gan fy nghyd-Weinidog yn gam mawr ymlaen ar y daith honno.
English: I thank the Member for the question. The Welsh Government's approach to best value from procurement includes maximising spend in the Welsh economy, securing wider community benefits from that spend, and ensuring that fair work and ethical standards of employment are maintained when money is spent on behalf of the Welsh public.
Welsh: Diolchaf i'r Aelod am y cwestiwn. Mae dull Llywodraeth Cymru o sicrhau'r gwerth gorau o gaffael yn cynnwys sicrhau cymaint â phosibl o wariant yn economi Cymru, sicrhau manteision cymunedol ehangach o'r gwariant hwnnw, a sicrhau bod gwaith teg a safonau cyflogaeth moesol yn cael eu cynnal pan fydd arian yn cael ei wario ar ran y cyhoedd yng Nghymru.
English: In November I hosted an Assembly event with 3SC, a social enterprise established to bid for public and other contracts, harnessing the power of the third sector to deliver those contracts via organisations that otherwise lose out. At the event they launched their position paper, 'The Crisis in Public Sector Contracting and How to Cure It: A Wales Perspective', highlighting some of the challenges the third sector face in relation to public sector procurement in Wales and some thoughts on how these could be addressed. They said that whilst the social enterprise sector is growing in Wales, the sector remains small and unfulfilled in reaching its full potential, and the presence of an internal monopoly in many local authorities is just as restrictive of innovation and diversity as if the service was being provided by a big private sector outsourcer. How, therefore, will you engage with this report to look at its proposals for greater sensitivity in how services are procured and an explicit commitment for third sector and smaller organisations to secure a reasonable share of the public procurement pie? Finally, where they say problems such as reoffending, housing, disability and employment need co-operation, patience and clear thinking as well as money, but money that is spent not just with an eye to getting the cheapest solution, but the best solution - in other words, partnerships with purpose - will you consider this report?
Welsh: Ym mis Tachwedd, cynhaliais ddigwyddiad yn y Cynulliad gyda 3SC, menter gymdeithasol a sefydlwyd i wneud ceisiadau am gontractau cyhoeddus ac eraill, gan harneisio grym y trydydd sector i ddarparu'r contractau hynny drwy sefydliadau a fyddai ar eu colled fel arall. Yn y digwyddiad, lansiwyd eu papur safbwynt, ' The Crisis in Public Sector Contracting and How to Cure It: A Wales Perspective ', ganddyn nhw gan dynnu sylw at rai o'r heriau y mae'r trydydd sector yn eu hwynebu o ran caffael sector cyhoeddus yng Nghymru a rhai syniadau ynghylch sut y gellid mynd i'r afael â'r rhain. Er bod y sector mentrau cymdeithasol yng Nghymru yn tyfu, dywedasant bod y sector yn dal i fod yn fach a heb ei fodloni o ran cyrraedd ei botensial llawn, a bod presenoldeb monopoli mewnol mewn llawer o awdurdodau lleol yr un mor gyfyngol o ran arloesi ac amrywiaeth â phe byddai'r gwasanaeth yn cael ei ddarparu ar gontract allanol gan gwmni sector preifat mawr. Sut, felly, y gwnewch chi ymgysylltu â'r adroddiad hwn i ystyried ei gynigion ar gyfer mwy o sensitifrwydd o ran sut y caiff gwasanaethau eu caffael ac ymrwymiad pendant i'r trydydd sector a sefydliadau llai i sicrhau cyfran resymol o'r bastai caffael cyhoeddus? Yn olaf, lle maen nhw'n dweud bod problemau fel aildroseddu, tai, anabledd a chyflogaeth yn gofyn am gydweithrediad, amynedd a meddyliau clir yn ogystal ag arian, ond arian sy'n cael ei wario nid yn unig gyda golwg ar gael yr ateb rhataf, ond yr ateb gorau - mewn geiriau eraill, partneriaethau â phwrpas iddynt - a wnewch chi ystyried yr adroddiad hwn?
English: Llywydd, I'm not familiar with the report, but I'd certainly be keen to study it, and I'm grateful to the Member for drawing it to my attention. He's right, of course: we know that winning contracts for small organisations can be a struggle. It's why the Welsh Government has worked with the Centre for Local Economic Strategies to find ways in which small organisations, whether they be small and medium-sized enterprises or whether they be third sector organisations, can come together to collaborate on bids, to create consortiums, to form joint ventures, and in that way improve their chances of getting work through the public procurement process. The Member will be encouraged, I'm sure, to know that 58 per cent of businesses that came through the Sell2Wales website over the last 12 months have gone to Welsh SMEs, and that's a significantly higher percentage than, let us say, three years ago. But if there are interesting and new ideas in the report, then I'd be very keen to study it, and I'm grateful to him for drawing it to my attention.
Welsh: Llywydd, nid wyf i'n gyfarwydd â'r adroddiad, ond byddwn yn sicr yn awyddus i'w astudio, ac rwy'n ddiolchgar i'r Aelod am dynnu fy sylw ato. Mae'n iawn, wrth gwrs: rydym ni'n gwybod y gall ennill contractau fod yn anodd i sefydliadau bach. Dyna pam mae Llywodraeth Cymru wedi gweithio gyda'r Ganolfan Strategaethau Economaidd Lleol i ddod o hyd i ffyrdd y gall sefydliadau bach, pa un a ydyn nhw'n fentrau bach a chanolig eu maint neu'n sefydliadau trydydd sector, ddod at ei gilydd i gydweithio ar geisiadau, i greu consortia, i ffurfio mentrau ar y cyd, ac yn y modd hwnnw gwella eu cyfleoedd o gael gwaith drwy'r broses caffael cyhoeddus. Bydd yr Aelod yn cael ei galonogi o glywed, rwy'n siŵr, bod 58 y cant o fusnesau a ddaeth drwy wefan GwerthwchiGymru dros y flwyddyn ddiwethaf wedi mynd at BBaChau yng Nghymru, ac mae honno'n ganran sylweddol uwch na, gadewch i ni ddweud, dair blynedd yn ôl. Ond os oes syniadau diddorol a newydd yn yr adroddiad, yna byddwn yn awyddus iawn i'w astudio, ac rwy'n ddiolchgar iddo am dynnu fy sylw ato.
English: First Minister, the question focused on value for money, but one of the other important areas is value for the Welsh economy. As you pointed out, it's also looking at how we can use public procurement to actually support the Welsh economy and small independent businesses. My colleague Mike Hedges has often raised this with you. An example could also be ensuring that Welsh steel is used in infrastructure projects for the public in Wales. Will you look at what is happening there and can you give us a progress statement on how the procurement process is changing to ensure that as many Welsh businesses and products in Wales are used in Welsh procurement?
Welsh: Prif Weinidog, roedd y cwestiwn yn canolbwyntio ar werth am arian, ond un o'r meysydd pwysig eraill yw gwerth i economi Cymru. Fel y nodwyd gennych, mae hefyd yn ystyried sut y gallwn ddefnyddio caffael cyhoeddus i gefnogi economi Cymru a busnesau annibynnol bach. Mae fy nghyd-Aelod Mike Hedges wedi codi hyn yn aml gyda chi. Enghraifft hefyd allai fod sicrhau bod dur Cymru yn cael ei ddefnyddio mewn prosiectau seilwaith ar gyfer y cyhoedd yng Nghymru. A wnewch chi edrych ar yr hyn sy'n digwydd yn hynny o beth, ac a allwch chi roi datganiad ar gynnydd i ni o ran sut mae'r broses gaffael yn newid i sicrhau bod cymaint o fusnesau Cymru a chynhyrchion yng Nghymru yn cael eu defnyddio wrth gaffael yng Nghymru?
English: I thank David Rees for that. As he will know, following the difficulties in the steel industry back in 2016, a particular procurement note was produced for Welsh public buyers to make sure that we maximised the amount of Welsh steel that goes into the buildings and other infrastructure investment that is made on behalf of the public here in Wales. A whole series of things have been done, as the Member knows, to make sure that we extract not simply best value for money but best value in that wider sense. The community benefits scheme in Wales now covers more than 500 schemes, and that has been very successful in making sure that local jobs, apprenticeships, training and spend on that wider set of community benefits are derived from the way in which public money is spent. Our code of practice on ethical employment in the supply chain was marked by an event in January that Ken Skates attended to celebrate 150 organisations in Wales signing up to that code, which is a real, practical example of that wider sense of how what we mean by best value can be found in the Welsh economy.
Welsh: Diolchaf i David Rees am hynna. Fel y bydd yn gwybod, yn dilyn yr anawsterau yn y diwydiant dur yn ôl yn 2016, lluniwyd nodyn caffael penodol ar gyfer prynwyr cyhoeddus Cymru i wneud yn siŵr ein bod ni'n sicrhau bod cymaint â phosibl o ddur Cymru yn mynd i'r adeiladau a'r buddsoddiadau seilwaith eraill a wneir ar ran y cyhoedd yma yng Nghymru. Gwnaed cyfres gyfan o bethau, fel y mae'r Aelod yn ei wybod, i wneud yn siŵr ein bod ni'n sicrhau nid yn unig y gwerth gorau am arian ond y gwerth gorau yn yr ystyr ehangach hwnnw. Mae'r cynllun manteision cymunedol yng Nghymru yn cwmpasu mwy na 500 o gynlluniau erbyn hyn, ac mae hwnnw wedi bod yn llwyddiannus iawn o ran gwneud yn siŵr bod swyddi lleol, prentisiaethau, hyfforddiant a gwariant ar y gyfres ehangach honno o fuddiannau cymunedol yn deillio o'r ffordd y caiff arian cyhoeddus ei wario. Nodwyd ein cod ymarfer ar gyflogaeth foesol yn y gadwyn gyflenwi drwy ddigwyddiad ym mis Ionawr yr oedd Ken Skates yn bresennol ynddo i ddathlu'r ffaith fod 150 o sefydliadau yng Nghymru wedi ymrwymo i'r cod hwnnw, sy'n enghraifft ymarferol wirioneddol o'r synnwyr ehangach hwnnw o sut y gellir dod o hyd i'r hyn yr ydym ni'n ei olygu wrth ddweud gwerth gorau yn economi Cymru.
English: I thank Jayne Bryant for that. I hold regular meetings with the Minister for Economy and Transport, discussing key transport issues, including those that affect south-east Wales.
Welsh: Diolchaf i Jayne Bryant am hynna. Rwy'n cynnal cyfarfodydd rheolaidd gyda Gweinidog yr Economi a Thrafnidiaeth, gan drafod materion trafnidiaeth allweddol, gan gynnwys y rhai sy'n effeithio ar dde-ddwyrain Cymru.
English: Thank you, First Minister. Air pollution caused by the regular idling traffic congestion on the M4 in the Newport area is already at high levels. It's a long-standing problem, which continues to deteriorate, representing a significant health risk to my constituents. Regular, reliable and affordable improved public transport is important for Newport, but will not solve the problem alone. The traffic statistics are clear that the people of Newport are not the main cause of the congestion, but are the ones who must live with the consequences of it on a daily basis. When there are incidents on the motorway, like there were this morning in both directions, congestion and air pollution further choke Newport. First Minister, this is an issue that requires short-term tactical and long-term strategic solutions. As I've said before, doing nothing is not an option. While we eagerly await the results of the independent public inquiry, will you consider forming an expert taskforce, involving local people, businesses and representatives, to look at the immediate options available?
Welsh: Diolch, Prif Weinidog. Mae llygredd aer a achosir gan dagfeydd traffig llonydd rheolaidd ar yr M4 yn ardal Casnewydd eisoes ar lefelau uchel. Mae'n broblem hirsefydlog, sy'n parhau i waethygu, ac yn cynrychioli risg sylweddol i iechyd fy etholwyr i. Mae cludiant cyhoeddus gwell, rheolaidd, dibynadwy a fforddiadwy yn bwysig i Gasnewydd, ond ni fydd yn datrys y broblem ar ei ben ei hun. Mae'r ystadegau traffig dangos yn eglur nad pobl Casnewydd yw prif achos y tagfeydd, ond nhw yw'r rhai sy'n gorfod byw gyda'i ganlyniadau yn feunyddiol. Pan fo digwyddiadau ar y draffordd, fel yr oedd y bore yma i'r ddau gyfeiriad, mae tagfeydd a llygredd aer yn tagu Casnewydd ymhellach. Prif Weinidog, mae hwn yn fater sy'n gofyn am atebion tactegol byrdymor a strategol hirdymor. Fel yr wyf i wedi ei ddweud o'r blaen, nid yw gwneud dim yn ddewis. Tra ein bod ni'n aros yn eiddgar am ganlyniadau'r ymchwiliad cyhoeddus annibynnol, a wnewch chi ystyried ffurfio tasglu o arbenigwyr, sy'n cynnwys pobl, busnesau a chynrychiolwyr lleol, i ystyried y dewisiadau uniongyrchol sydd ar gael?
English: Llywydd, can I say that the Member makes a really important point that, while the debate on the floor of the Assembly is absolutely understandably focused upon the local public inquiry report and what that might do in the future, that is inevitably some years away, whatever the outcome of that might be, whereas the problems that the Member points to are problems that are happening here and now in Newport? I know that she met, in the last few days, with the Minister to discuss those steps that are already being taken in the Newport area to address the issues that Jayne Bryant has pointed to. Now, the idea of forming an expert taskforce to look, as she said, at the immediate options seems to me to be a very attractive one. I'll ask the Minister, Ken Skates, to discuss it with Jayne Bryant directly and further. There is work that has already gone on with the local authority in relation to local air quality plans, so such a task and finish group would have work to draw on in trying to devise some here-and-now solutions to the difficulties that are faced in that part of Wales, and I'm grateful to her for raising that possibility with us this afternoon.
Welsh: Llywydd, a gaf i ddweud bod yr Aelod yn gwneud pwynt pwysig iawn, er bod y ddadl ar lawr y Cynulliad yn canolbwyntio yn gwbl ddealladwy ar adroddiad yr ymchwiliad cyhoeddus lleol a'r hyn y gallai hwnnw ei wneud yn y dyfodol, mae hynny rai blynyddoedd i ffwrdd, yn anochel, beth bynnag fydd canlyniad hynny, tra bod y problemau y mae'r Aelod yn cyfeirio atyn nhw yn broblemau sy'n digwydd ar hyn o bryd yng Nghasnewydd? Gwn ei bod wedi cyfarfod gyda'r Gweinidog yn y diwrnodau diwethaf i drafod y camau hynny sydd eisoes yn cael eu cymryd yn ardal Casnewydd i fynd i'r afael â'r materion y mae Jayne Bryant wedi tynnu sylw atynt. Nawr, mae'r syniad o ffurfio tasglu o arbenigwyr i edrych, fel y dywedodd, ar y dewisiadau uniongyrchol yn ymddangos i mi fel un deniadol iawn. Gofynnaf i'r Gweinidog, Ken Skates, ei drafod gyda Jayne Bryant yn uniongyrchol ac ymhellach. Mae gwaith a wnaed eisoes gyda'r awdurdod lleol o ran cynlluniau ansawdd aer lleol, felly byddai gan grŵp gorchwyl a gorffen o'r fath waith y byddai'n gallu manteisio arno wrth geisio llunio rhai atebion ar unwaith i'r anawsterau a wynebir yn y rhan honno o Gymru, ac rwy'n ddiolchgar iddi hi am godi'r posibilrwydd hwnnw gyda ni y prynhawn yma.
English: First Minister, last week a statement was issued, signed by dozens of businesses and council leaders, calling on the Welsh Government to press ahead with the M4 relief road around Newport. Signatories included Sir Terry Matthews and bosses of businesses such as Aston Martin, Tata and Admiral - companies described by the director of the Confederation of British Industry in Wales as people who have their finger on the pulse of the Welsh economy. One company accused your Government of stalling for time and looking for reasons not to build the relief road. First Minister, do you agree with these businesses and council leaders that delaying a decision is holding back the Welsh economy and will you take this opportunity to provide a date by which this matter will be brought before this Assembly? It's been going on for the last nearly eight to 10 years, and every day passing by is mounting up the extra cost of building, or whichever way you want to think of it. It's desperately needed for this road to be developed and make sure of this congestion, which would improve our economy, health, education and, more than anything else, our sports. Thank you.
Welsh: Prif Weinidog, cyhoeddwyd datganiad yr wythnos diwethaf, wedi ei lofnodi gan ddwsinau o fusnesau ac arweinwyr cyngor, yn galw ar Lywodraeth Cymru i fwrw ymlaen â ffordd liniaru'r M4 o amgylch Casnewydd. Roedd y llofnodwyr yn cynnwys Syr Terry Matthews a phenaethiaid busnesau fel Aston Martin, Tata ac Admiral - cwmnïau a ddisgrifiwyd gan gyfarwyddwr Cydffederasiwn Diwydiant Prydain yng Nghymru fel pobl sydd â'u bys ar guriad calon economi Cymru. Cyhuddodd un cwmni eich Llywodraeth o oedi i roi amser i'w hun a chwilio am resymau i beidio ag adeiladu'r ffordd liniaru. Prif Weinidog, a ydych chi'n cytuno â'r busnesau a'r arweinyddion cyngor hyn bod gohirio penderfyniad yn dal economi Cymru yn ôl ac a wnewch chi fanteisio ar y cyfle hwn i roi dyddiad pan fydd y mater hwn yn cael ei ddwyn gerbron y Cynulliad hwn? Mae wedi bod ar y gweill ers yr wyth i 10 mlynedd diwethaf bron, ac mae bob diwrnod sy'n mynd heibio yn ychwanegu at y gost o adeiladu, neu ba ffordd bynnag yr hoffech chi feddwl amdano. Mae angen taer i'r ffordd hon gael ei datblygu, a gwneud yn siŵr o'r tagfeydd hyn, a fyddai'n gwella ein heconomi, ein hiechyd, ein haddysg ac, yn fwy nag unrhyw beth arall, ein chwaraeon. Diolch.
English: Well, Llywydd, I was listening when the Member's leader asked me those identical questions earlier on this afternoon and I don't think I'll take Members' time by repeating the same answers, Members having already heard the same questions.
Welsh: Wel, Llywydd, roeddwn i'n gwrando pan ofynnodd arweinydd yr Aelod yr union gwestiynau hynny i mi yn gynharach y prynhawn yma ac nid wyf i'n credu y gwnaf i gymryd amser yr Aelodau drwy ailadrodd yr un atebion, gan fod yr Aelodau wedi clywed yr un cwestiynau eisoes.
English: I thank the Member for that. We will explore the case for devolving administration of aspects of the benefit system to Wales. In doing so, we will take into account the work of Assembly committees on this matter and experience elsewhere. Any transfer of functions would have to be accompanied by the necessary funding.
Welsh: Diolchaf i'r Aelod am hynna. Byddwn yn ystyried yr achos dros ddatganoli gweinyddu agweddau ar y system fudd-daliadau i Gymru. Wrth wneud hynny, byddwn yn cymryd i ystyriaeth gwaith pwyllgorau'r Cynulliad ar y mater hwn a phrofiad mewn mannau eraill. Byddai'n rhaid i'r cyllid angenrheidiol fod ar gael ar y cyd ag unrhyw drosglwyddo swyddogaethau.
English: The question of whether the administrative devolution of aspects of welfare can bring benefits by better aligning welfare with Welsh Government policies to tackle poverty and to deal with providing opportunity for all is one that's been around for a while. But there was a frisson of excitement last week, I have to say, at the welcome response of the First Minister to the question of my colleague John Griffiths on 15 January that the case has been made to explore the devolution of the administrative aspects of welfare. It's something I believed we should be open to consider when I was a Minister and I still believe it now. So, whilst recognising there are dangers, flagged indeed by the devolution of council tax benefit, where the UK Government short-changed us badly - that is a lesson learnt - I would urge him to explore this seriously, but with due diligence, with patience, neither to succumb to the over-enthusiasm of those who would ignore any dangers and seek this devolution at any cost to our Welsh exchequer base and our Welsh citizens, nor to succumb to the over-cautious who would say this is too perilous even to consider. Could the First Minister now indicate for us how he might take this work forward, and perhaps to what broad timescale, and whether he'll draw on the report of the Bevan Foundation in doing so?
Welsh: Mae'r cwestiwn o ba un a all datganoli gweinyddol agweddau ar les ddod â manteision trwy gyfochri lles yn well gyda pholisïau Llywodraeth Cymru i drechu tlodi ac i ymdrin â darparu cyfle i bawb yn un sydd wedi bod o gwmpas ers peth amser. Ond roedd gwefr o gyffro yr wythnos diwethaf, mae'n rhaid i mi ddweud, yn sgil ymateb y Prif Weinidog, yr oedd croeso mawr iddo, i gwestiwn fy nghyd-Aelod John Griffiths ar 15 Ionawr bod yr achos wedi ei wneud dros ymchwilio i ddatganoli'r agweddau gweinyddol ar les. Mae'n rhywbeth yr oeddwn i'n credu ddylai fod yn agored i'w ystyried pan yr oeddwn i'n Weinidog ac rwy'n dal i'w gredu nawr. Felly, gan gydnabod bod peryglon, y tynnwyd sylw atyn nhw yn wir gan ddatganoli budd-dal y dreth gyngor, pryd y gwnaeth Llywodraeth y DU dro gwael iawn â ni - dyna wers a ddysgwyd - byddwn yn ei annog i ymchwilio o ddifrif i hyn , ond gyda diwydrwydd dyledus, gydag amynedd, heb ildio i or-frwdfrydedd y rhai a fyddai'n anwybyddu unrhyw beryglon ac yn ceisio sicrhau'r datganoli hwn ar unrhyw gost i'n sylfaen ariannol yng Nghymru a dinasyddion Cymru, nac ildio i'r gor-ofalus a fyddai'n dweud bod hyn yn rhy beryglus i'w ystyried hyd yn oed. A allai'r Prif Weinidog ddweud wrthym ni nawr sut y gallai fwrw ymlaen â'r gwaith hwn, ac yn unol â pha amserlen gyffredinol efallai, a pha un a wnaiff ef fanteisio ar adroddiad Sefydliad Bevan wrth wneud hynny?
English: I think, frankly, First Minister, that administrative devolution in this area would be a very meagre thing. Now, since 1945, the social contract that's been the bedrock of the welfare state is that a citizen has a direct relationship with the state for a level of economic security and, no matter where he or she lives in the United Kingdom, they have the same basic economic rights to benefits. If we mess about with this principle, we could end up breaking that consensus we currently enjoy and that sustains a welfare state. We need to be very, very careful about this sort of fragmentation.
Welsh: Rwy'n credu, a bod yn blaen, Prif Weinidog, mai rhywbeth pitw iawn fyddai datganoli gweinyddol yn y maes hwn. Nawr, ers 1945, y contract cymdeithasol a fu'n sylfaen i'r wladwriaeth les yw bod gan ddinesydd berthynas uniongyrchol â'r wladwriaeth ar gyfer lefel o ddiogelwch economaidd ac, ni waeth ble mae ef neu hi yn byw yn y Deyrnas Unedig, bod ganddo'r un hawliau economaidd sylfaenol i fudd-daliadau. Os byddwn ni'n ymyrryd â'r egwyddor hon, gallem ni yn y pen draw chwalu'r consensws hwnnw yr ydym ni'n ei fwynhau ar hyn o bryd ac sy'n cynnal gwladwriaeth les. Mae angen i ni fod yn ofalus dros ben ynghylch y math hwn o ddarnio.